Maroela Media Top 20 15 September 2014Hier is vandeesweek se Maroela Media Top 20. Kaleidoskoop is steeds in die eerste plek, maar Riana Nel styg nie minder nie as vier plekke na die derde plek met Weier, terwyl Tweede kans al verder terugsak. Daar is twee nuwelinge, en Bok van Blerk asook Chris Chameleon en Daniëlla Deysel sak uit om plek vir hulle te maak. Romanz (op die foto) het onlangs uitmekaargespat, maar hulle het pas ‘n versameling van hul grootste treffers uitgereik waarop vyf nuwe snitte ook ingesluit is. Die eerste van hiedie snitte wat ‘n radiotreffer geword het, Waterval, tree vandeesweek tot die Top 20 toe, saam met Rinel Day se nuwe treffer, Ligjare weg. Benewens Riana Nel styg Ek probeer van Suzzi Swanepoel, asook As ek eendag ophou droom van Juba (verlede week se nuweling) ook vier plekke, terwyl Willem Botha sewe plekke daal.